# Bizaran svijet

Stjerali su me u kut,
Gdje, kako, zašto?
Pitanja puno ima,
Ali žele da sama nađem razlog.

Ja sam samo djevojka,
Bavim se sitnim riječima.
Sipam ih iz rukava
Kao svoje suze iz očiju.
Svake noći padam u jad,
Onda ustanem iz mrtvih.
Vraćam se u iste igrice,
Vraćam se u taj bizaran svijet.

Rekli su mi glasno: „Ne,
Nisi to, ne voliš to!“
Puno glasova viče,
Više ništa do mene ne dopire.

Ja nisam neki objekt,
Pojačivač vašeg libida.
Ovo nije renesansa,
Nije svijet patrijarhalni.
Međutim vas nije briga,
Kad nismo za vas, nismo ni za što,
Ali ja dolazim natrag u naš bizaran svijet.

Ne prihvaćaju tanko,
Ne prihvaćaju puno,
Ne prihvaćaju tiho,
Ne prihvaćaju glasno.
Nema riječi koje žena može reći
Da zaustavi zla usta,
Kažu da smo vještice, pa onda najljepše vile.

Ne vole nesigurne,
Ne vole ponosne,
Ne vole skromne,
Ne vole umjetnice,
Jao nama, nikog od nas ne vole,
Nije li to smiješno?
Jednom smo neprijatelji, jednom ne mogu bez nas.

Autorica: Lea Božić
El. Pošta: leabozic0205@gmail.com
Razred: 2.OG
Mentorica: Marijana Molnar (gmail: marijanadm@gmail.com)
Škola: Srednja škola Donji Miholjac, Vukovarska 84